text: Аукционът за 170 хил. права от Сити Дивелъпмънт АДСИЦ ще е на 17 октовмри
  09 окт 2007 | 11:37 755
  На 17 октомври 2007 г. на Българска фондова борса ще се проведе смесен закрит аукцион за продажбата на общо 170 хил. права от Сити Дивелъпмънт АДСИЦ-София от първоначалното увеличение на капитала на дружеството.
  Дружеството възнамерява да увеличи капитала си от настоящите 500 хил. лв. на 2.2 млн. лв. Всяко закупено право ще даде възможност на инвеститорите да запишат по една от новите акции на фонда по 10 лв. номинална и емисионна стойност.
  ИП Ти Би Ай Инвест ЕАД е борсовия член-поемател, упълномощен да обслужва увеличението на капитала, докато набирателната сметка ще бъде открита в ТБ Обединена Българска Банка.
  Към настоящия момент Сити Дивелъпмънт АДСИЦ има инвестиции в две жилищни сгради. Това са комплекс Перлите, намиращ се на бул. "Черни връх" и проект Овча Купел, намиращ се в ж.к. Овча Купел.
  "Със средствата от увеличението на капитала ще бъдат придобити и останалите имоти в двата комплекса", уточни Николай Димитров от дружеството по време на официалната му презентация. Необходимите средства за покупката на един апартамент, фитнес, магазин и 2 гаража са 389 хил. лв., споделиха от компанията.